|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina VojvodinaPokrajinský sekretariát vzdelávania, predpisov,správy a národnostných menšín – národnostných spoločenstievBulvár Mihajla Pupina 16, 21 000 Nový SadT: +381 21 487 4502; ounz@vojvodinа.gov.rs |
|  | ČÍSLO: 128-451-2153/2023-01 | DÁTUM: 22. 3. 2023 |

 Podľa článku 2 a 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník číslo: 14/21 a 10/17), článku 3 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie programov a projektov v oblasti základného a stredoškolského vzdelávania a výchovy v Autonómnej pokrajine Vojvodine (Úradný vestník číslo: 7/23) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č.: 54/22), pokrajinský tajomník vzdelávania, predpisov, správy a národnostných menšín – národnostných spoločenstiev vypisuje

**SÚBEH**

 **O FINANCOVANIE A SPOLUFINANCOVANIE PROGRAMOV A PROJEKTOV NA ZVYŠOVANIE KVALITY ZÁKLADNÉHO A STREDNÉHO VZDELÁVANIA – PODPORU A ZVYŠOVANIE BEZPEČNOSTI ŽIAKOV ZÁKLADNÝCH A STREDNÝCH ŠKÔL NA ÚZEMÍ AP VOJVODINY V ROKU 2023**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s Finančným plánom na rok 2023 na zvýšenie kvality základného a stredného vzdelávania – financovanie a spolufinancovanie programov a projektov, ktoré podporujú a zlepšujú bezpečnosť žiakov základných a stredných škôl na území AP Vojvodiny v r. 2023 určuje sumu **5 000 000,00 dinárov, z toho 3 500 000,00 dinárov pre základné školy a 1 500 000,00 dinárov pre stredné školy.**

Právo účasti na súbehu majú základné a stredné školy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy.

**ÚČELY PROSTRIEDKOV**

Uvedené prostriedky sú určené na zvýšenie kvality vzdelávacieho procesu základného a stredného vzdelávania a výchovy – financovanie a spolufinancovanie programov a projektov, ktoré podporujú a zlepšujú bezpečnosť žiakov základných a stredných škôl na území AP Vojvodiny v r. 2023, teda pre:

1. projekty/programy, ktoré ovplyvňujú zvyšovanie vedomostí a zručností detí a mládeže v oblasti ochrany pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, praktické školské dielne a externé ochranné siete (žiaci, učitelia, rodičia a členovia externej záchrannej siete);
2. projekty/programy, ktoré prispievajú k zvyšovaniu vedomostí a zručností učiteľov a rodičov v oblasti ochrany detí pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, vrátane projektov výmeny príkladov osvedčených postupov v oblasti zvyšovania bezpečnosti žiakov (rodičia, učitelia a externá záchranná sieť);
3. projekty/programy, ktoré prispievajú k rozvoju a rešpektovaniu rasovej, národnej, kultúrnej, jazykovej, náboženskej, rodovej, pohlavnej a vekovej rovnosti, tolerancie a rešpektovania rozmanitosti.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na udelenie sa v súlade s pravidlami uplatňujú tieto kritériá:

1. miera zapojenia vonkajšej ochrannej siete do aktivít programu;
2. súlad programu s pokynmi Ministerstva školstva a sprievodnými stratégiami v oblasti bezpečnosti žiakov;
3. miera zapojenia cieľovej skupiny (žiakov a rodičov), pre ktorú je program/projekt určený;
4. doterajšie skúsenosti v realizácii programov/projektov, ktoré prispievajú k zlepšeniu výchovno-vzdelávacej práce;
5. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň;
6. existencia iných zdrojov financovania programových aktivít alebo projektov;
7. úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkazmi o účeli a legálnom využívaní rozpočtových prostriedkov;
8. možnosť prevažne realizovať programové aktivity a projekty v bežnom rozpočtovom roku.

**SPÔSOB APLIKOVANIA**

 Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu. **Jedna právnická osoba môže predložiť až dve prihlášky** S prihláškou na súbeh sa predkladá nasledovná dokumentácia:

1. fotokópia potvrdenia o daňovom identifikačnom čísle,
2. písomné vyhlásenie, t. j. doklad o úspešnom čerpaní pridelených prostriedkov z rozpočtu AP Vojvodiny v predchádzajúcich rokoch,
3. písomné vyhlásenie, t. j. doklad o existencii iných zdrojov financovania aktivít programu, t. j. projektov;
4. písomné vyhlásenie, že aktivity programu sa budú väčšinou realizovať v bežnom rozpočtovom roku.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné pripojiť náležité oprávnenie pre jej podpisovanie.

O pridelení finančných prostriedkov príjemcom rozhoduje pokrajinský tajomník na návrh komisie na uskutočnenie súbehu, ktorá posudzuje prijaté žiadosti.

Komisia nebude rozoberať: neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naračných správ, prihlášky užívateľov, ktorí naračnú/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 07. 04. 2023.**

Prihlášky s potrebnou dokumentáciou sa podávajú na adresu:

Pokrajinský sekretariát vzdelávania, predpisov, správy

a národnostných menšín – národnostných spoločenstiev,

**„Súbeh o financovanie a spolufinancovanie programov a projektov na zvyšovanie kvality základného a stredného vzdelávania – podporu a zvyšovanie bezpečnosti žiakov základných a stredných škôl na území AP Vojvodiny v roku 2023"**

Bulvár Mihajla Pupina 16

21 000 Nový Sad

Tlačivo dotazníka si môžete stiahnuť **od** **22. 03. 2023** z oficiálnej webovej stránky Pokrajinského sekretariátu vzdelávania, predpisov, správy a národnostných menšín – národnostných spoločenstiev: www.puma.vojvodina.gov.rs

Informácie v súvislosti so súbehom možno získať na telefónnych číslach: 021/487 4502.

 POKRAJINSKÝ TAJOMNÍK

 Zsolt Szakállas